cyanic-selkie/wikianc huggingface dataset:
התרסקות מטוס חיל האוויר האלג'יראי (2018)
התרסקות מטוס איליושין Il-76 של חיל האוויר האלג'יראי היא תאונה אווירית שהתרחשה ב-11 באפריל 2018. לפי דיווחים בכלי תקשורת באלג'יריה, מטוס של צבא אלג'יריה מדגם איליושין Il-76, תוצרת רוסיה, התרסק זמן קצר לאחר שהמריא מנמל התעופה בופאריכ שבעיר בופאריכ שבקרבת הבירה אלג'יר במזג אוויר סוער, כשהיה בגובה 300 מטר. בהתרסקות נהרגו 257 בני אדם, רובם חיילים אלג'יראים ובני משפחותיהם. בין ההרוגים נמנו גם 30 אזרחי רפובליקת סהרה הערבית הדמוקרטית, מתוכם 26 חברי חזית פוליסריו. המטוס היה אמור לטוס לנמל התעופה בודע'ן בן עלי לוטפי בעיר בשאר לשם עצירת ביניים בדרכו לנמל התעופה טינדוף בטינדוף שבמערב המדינה.
ג'אני מוסקון
ג'אני מוסקון (באיטלקית: Gianni Moscon; נולד ב-20 באפריל 1994) הוא רוכב אופני כביש איטלקי בקבוצת אסטנה קזחסטן.
ביוגרפיה
מוסקון נולד בטרנטו. כחובבן ניצח את אליפות איטליה עד גיל 23 וסיים רביעי באליפות העולם באופני כביש - עד גיל 23.
קבוצת סקיי (2016–2021)
ב-2016 הפך מוסקון למקצוען עם הצטרפותו לקבוצת סקיי הבריטית. הוא סיים שמיני במרוץ נוקר קרוס וסיים שלישי במרוץ קופי אה בארטלי ושביעי בטור דה יורקשייר. בהמשך העונה הוא סיים רביעי באליפות איטליה בנגד השעון וחמישי במרוץ הכביש באליפות. אך ההישג הגדול שלו בעונת 2016 הגיע באוגוסט, כשניצח את המרוץ הארקטי של נורווגיה לאחר שניצח את הקטע השלישי במרוץ. לקראת סוף העונה, הגיע שישי בגרנד פרי מונטריאול.
בעונת 2017, אף על פי שלא נחשב קודם לרוכב קלאסיקות, הצליח מוסקון להגיע להישג גדול כאשר סיים במקום החמישי במונומנט פריז–רובה, כשהוא מפסיד לגרג ואן אוורמאט המנצח וארבעה רוכבים נוספים בספרינט. בהמשך העונה התחרה ב"רוט דו סוד" בצרפת, בו סיים שביעי. אך לאחר המרוץ ניצח מוסקון את אליפות איטליה בנגד השעון. במרוץ הכביש באליפות איטליה סיים חמישי. מוסקון ערך את הופעת הבכורה שלו בגרנד טור, כאשר נבחר לוואלטה אספנייה וסייע לכריסטופר פרום לנצח את המרוץ. התוצאה הכי טובה שלו במרוץ הגיעה בקטע ה-13, לאחר שהפסיד למטאו טרנטין בספרינט רב משתתפים. לאחר מכן מוסקון התחרה באליפות העולם, הוא זכה עם סקיי במדליית הארד באליפות העולם בנגד השעון הקבוצתי וסיים שישי במקצה האישי. במקצה הראשי באליפות, עלית גברים, מוסקון סיים במקום ה-29, אך נפסל לאחר שהוחזר חזרה לפלוטון על ידי רכב הנבחרת האיטלקית באופן לא חוקי. לאחר מכן מוסקון חזר לאיטליה לסדרה של מרוצים חד יומיים, ההישג הראשון שלו היה מקום חמישי בג'ירו דל'אמיליה, 23 שניות אחרי ג'ובאני ויסקונטי המנצח. לאחר מכן התחרה בטרה ואלי וארסינה וסיים שביעי. את עונת 2017 מוסקון סיים עם עוד הישג גדול, כשסיים שלישי במונומנט ג'ירו די לומברדיה, כשמקדימים אותו וינצ'נצו ניבאלי המנצח וז'וליאן אלאפיליפ.
את 2018 פתח מוסקון בספרד, כשסיים שני במרוץ טרופאו סרה די טראמונטנה ולאחר מכן במקום ה-12 בוולטה ולנסיה. הוא סיים שמיני ב-E3 בינקבנק קלאסיק ונבחר בפעם הראשונה לטור דה פראנס, אך הודח מהמרוץ בתום קטע 15 שהכה את אליה גסבר על הקסדה שלו. לאחר שחזר להתחרות אחרי כמעט חודשיים, ניצח מוסקון את צמד המרוצים האיטלקיים "קופה אגוסטוני" ו"ג'ירו דל טוסקנה". מוסקון גם סיים שלישי ב"קופה סאבטיני" ולאחר מכן התחרה באליפות העולם שנערכה בברגן. הוא הגיע עם סקיי למקום הרביעי בנגד השעון הקבוצתי ולמקום החמישי במקצה העלית גברים, 13 שניות אחרי אלחנדרו ולוורדה. לאחר מכן ניצח בפעם השנייה ברצף את אליפות איטליה בנגד השעון. בסוף העונה, ניצח מוסקון את הטור של גואנגשי, לאחר שניצח את הקטע הרביעי.
בעונת 2019, מוסקון איבד את התואר שלו כאלוף איטליה בנגד השעון לאחר שסיים חמישי. הוא השתתף שוב בטור דה פראנס לאחר ההשעייה בעונה הקודמת וסייע לאיגן ברנל מקבוצתו לנצח את המרוץ ולגרנייט תומאס לסיים שני. לאחר מכן השתתף בטור של בריטניה וסיים במקום השישי. באליפות העולם, מוסקון שוב הציג מרוץ אגרסיבי ודומיננטי לאחר שסיים במקום הרביעי בעלית גברים, בעוד הוא מסייע למטאו טרנטין לזכות במדליית הכסף.
תקריות
מוסקון נודע בשל התנהגותו האלימה והלא חוקית, שהובילה להשעייתו מספר פעמים.
2017
בטור דה רומאנדי היה מעורב עם קווין רזה, שהאשים אותו באמירות גזעניות כלפיו. מוסקון לא הכחיש ואמר כי התנצל בפניו, אך הושעה מהקבוצה לשישה שבועות. באליפות העולם וסיים במקום ה-29, אך נפסל מהמרוץ לאחר שהוחזר לפלוטון על ידי רכב הנבחרת שלו, באופן לא חוקי. לקראת סוף העונה התחרה בטרה ואלי וארזינה באיטליה וסיים שביעי, אך לאחר המרוץ טען סבסטיאן רייכנבך השווייצרי שמוסקון גרם לו להתרסק בכוונה ובעקבות כך, המרפק ומפרק הירך שלו נשברו. בסופו של דבר, החליט ה-UCI לדחות את האישומים האלו.
2018
מוסקון הורחק מהטור דה פראנס לאחר שהכה את אליה גסבר הצרפתי על הקסדה שלו.
2020
מוסקון הורחק ממרוץ קורנה–בריסל–קורנה לאחר שנתפס משליך אופניים באגרסיביות על הרוכב הבלגי ינס דבוסכרה. לאחר מכן הגדיל מוסקון לעשות ולאחר שהתבשר על פסילתו, קרע לשניים את מספר התחרות שלו לעיני המצלמה. לאחר תום המרוץ, אמר דבוסכרה:
נאצריזם
הנאצריזם הוא מונח כללי המתייחס למכלול תפיסות, מדיניות ומוסדות המיוחסות לתקופת שלטונו של גמאל עבד אל נאצר במצרים. הנאצריזם ביקש לקדם תמורה מקיפה בחברה המצרית. למהפכה הנאצרית היבטים לאומיים, פאן-ערביים, חברתיים, כלכליים ופוליטיים. נאצר ביקש להשיג עצמאות מצרית, לאחד את העמים הערבים, לבטל את ההבדלים בין המעמדות בחברה המצרית, להביא לפיתוח כלכלי מהיר ורווחה לתושבי מצרים, כמו גם כינון דמוקרטיה בהשתתפות רחבה.
מטרות הנאצריזם
הנאצריזם הסעיר את נפשותיהם של מיליוני אנשים ברחבי ארצות ערב, במשך תקופה ארוכה הוא היה הכוח העיקרי שפעל ביחסים הבין ערביים, ואילץ את הכוחות האחרים להגדיר את עצמם על פי אמות המידה שלו. הנאצריזם חולל תמורה עמוקה בתדמיתה של מצרים, הוא העניק לערבים את התחושה שהם נוטלים לידיהם את גורלם, והם החלו לעצב את ההיסטוריה של עצמם. הנאצריזם הופיע באזור ברגע של מהפך היסטורי רחב ממדים, ובנקודת הצטלבות של שלושה תהליכים היסטוריים: ראשית, הנאצריזם צמח בתקופה שבה החלו להופיע, לראשונה מזה מאות בשנים, מרכזים פוליטיים עצמאיים במרכז הגדול והמאוכלס בחברות דוברות ערבית. שנית, הנאצריזם צמח בתקופה בה האימפריה העות'מאנית כבר לא הייתה קיימת. שלישית, הנאצריזם צמח בתקופה בה ההגמוניה של מעצמות אירופה, אשר פרסו את שליטתן על האזור, הגיעה לשלב סיומה. במלחמת העולם הראשונה נתחסלה האימפריה העות'מאנית, ומלחמת העולם השנייה מוטטה את פריסתן האימפריאלית של יורשותיה.
הנאצריזם לא היה הראשון שדיבר על פאן ערביות. נטיעות עמומות בקרבן של תנועות לאומיות מסוימות, היו מפוזרות במצען של חלק מן המפלגות שקדמו לנאצר, אך אלו היו בבחינת אידאות מופשטות. נאצר לעומת זאת, יצר קונצנזוס לאומי, חזון שיעדיו הרקיעו שחקים, תנועת המונים אדירה, משטר "מהפכה" שעורק את יסודות הסדר הקודם, ולכוח היסטורי שמוביל את ההתפתחויות באזור.
גורמים שהשפיעו על הנאצריזם
המצרי – מצרים מהווה דגם קלאסי של חברה הידראולית. יש שליטה גמורה של הממשלה במשאבי הכלכלה, יש פער עמוק בין השליטים והנשלטים, יש עליונות מוחלטת לטובת הקולקטיב על צורכי הפרט, מתקיימים מאפייני הסמכות המסורתית ועוד.
האזורי – מיקומה של מצרים במזרח התיכון. מצרים היא נקודת הצומת והמרכז של הסהר הפורה, חצי האי ערב וצפון אפריקה. עובדה זו, מדרבנת את מצרים לחתור להגמוניה אזורית נרחבת.
הגלובלי – מיקומה של מצרים בין שלוש יבשות, ובמיוחד שליטתה על נתיב המים העיקרי בין אירופה והמזרח, יצרה מעורבות רבה של מצרים בזירה הגלובלית. חשיבותה האסטרטגית של מצרים כלל, ושל תעלת סואץ בפרט, חשפו את מצרים לסכנת השתלטות מצד המעצמות הגדולות והטילו אותה אל תוך סבך המדיניות הבינלאומית. הנאצריזם עוצב תוך משחק מתמיד בין האינטרסים של המעצמות הגדולות.
אחדות בדת הבהאית
האמונה בדת הבהאית מדגישה את האחדות של האלוהות, הדת והאנושות. זהו מושג מרכזי סביבו נסובים כל שאר העקרונות הדתיים והחברתיים. ההתייחסות של הדת למושג זה רחבה וכוללת את "אחדות האלוהות", "אחדות הדתות" ו"אחדות האנושות" (הכוללת אחדות עולמית, והצורך של כלל בני האדם להשיג אחדות בינם לבין עצמם).
אחדות האלוהות
האמונה הבהאית היא מונותאיסטית: ישנו רק אלוהים אחד. האמונה באלוהים אחד, כוונתה שהעולם וכל היצורים והכוחות בתוכו נוצרו על ידי ישות אלוהית אחת. האלוהים מעביר את מסריו לאנושות באמצעות מתווכים, שהם הנביאים והשליחים שהקימו דתות שונות מהתקופה הפרהיסטורית ועד היום. שליחים אלו לאו דווקא מגלמים את מהותו של האלוהים, אלא מהווים את האמצעי באמצעותו האל הופך לנגיש לבני האדם. מלבד זאת, כל אחד מהם מהווה דוגמה לשאר בני האדם והאופן בו עליהם לנהוג ולפעול. למרות שישנן תפיסות שונות של טבע האל, ולמרות שכל אחד מתפלל אליו בשפה שונה וקורא לו בשם שונה (אללה או יהווה, אלוהים או ברהאמה), עדיין הכוונה היא לאותו אל ואותה ההוויה. למעשה, ההבדל בתפיסת טבע האל בין התרבויות והדתות השונות, מקורו בצרכים המשתנים של החברות השונות ותלוי תקופה והקשרה החברתי.
אם כן, הבהאים רואים בדתות השונות הקיימות בעולם, כפרקים בהיסטוריה של אמונה אחת יחידה, אשר נחשפה באמצעות התגלותו המתמשכת והמתחדשת של אלוהים. תהליך זה, בו ההתגלות של אלוהים סיפקה באופן רציף את ההדרכה הנחוצה עבור ההתפתחות החברתית והאבולוציונית של האנושות ידועה כ"התגלות מתמשכת". נשאלת השאלה אם כן, כיצד ניתן להבין את ההבדלים, בפרט בנוגע לפרקטיקות חברתיות, בין הדתות הגדולות אשר נחשבות במהותן לדת אחת על פי האמונה הבהאית? התשובה לכך, על פי האמונה הבהאית היא, שכל התגלות של האלוהים לחברה מסוימת, ניתן לראות כרופא מיומן, שלו התפיסה המלאה של טבעו של גוף האנושות, ומשכך הוא מסוגל לרשום את התרופה המתאימה לתחלואי העולם.
על פי דפוס זה של התגלות מתמשכת של האלוהים, נבואתו של בהאא אללה, מייסד הדת הבהאית, תופסת תפקיד ייחודי בכך שהיא מהווה את השיא של דתות העבר, על ידי קריאתה לכל דתות העולם לידי אחדות. משנתו של בהאא אללה כוללת בתוכה גם קריאה ספציפית לאחדות עולמית, המבוססת על ההכרזה באחדות האנושות- קריאה שלא הייתה יכולה להיעשות טרם הגלובליזציה של העולם, בתקופתם של השליחים הקודמים.
אם כן, מכיוון שההתגלות האלוהית על פי האמונה הבהאית מתמשכת ומתחדשת, הבהאים אינם טוענים שההתגלות הבהאית היא השלב הסופי בהתגלותו של אלוהים בתהליך התפתחותו הרוחנית של האדם. למעשה, כתביהם טוענים שלאחר 1000 שנה, יופיע ביטוי נוסף של אלוהים בצורת שליח, כחלק מקידום התרבות האנושית.
אחדות הדתות
בהאא אללה, הצהיר כי הדתות מהוות "קרניים של אותו אור" והן למעשה שלבים שונים בהיסטוריה הנצחית, המהווים את ההתפתחות המתמדת של דת אחת ויחידה. השוני בין הדתות נובע למעשה מהצרכים השונים שאפיינו את התקופות והמקומות השונים בהיסטוריה, ובשל כך חשיפתן על ידי נביאים/שליחים שונים. הטענה המרכזית היא שכל ביטוי של האלוהים מביא מידה גדולה יותר של התגלות (או דת) לאנושות, יותר מזו שקדמה לה. הדתות אשר נמנות עם עיקרון זה הן: סבאניזם, הינדואיזם, בודהיזם, זורואסטריזם, יהדות, נצרות, אסלאם, באביזם והדת הבהאית. אם כן, לכל אחת מהדתות הנביא שלה, כאשר האמונה הבהאית היא האחרונה והמלאה ביותר.
האמונה של הדת הבהאית באחדות עקרונות היסוד של דתות אלו, מקשה על היכולת להסביר את השונות הרבה בין הדתות. הבהאים טוענים כי האמיתות הרוחניות בהן מחזיקה כל דת, דומות. למעשה, רק נדמה כי דתות אלו מצויות בקונפליקט, בשל חוקיהן החברתיים הנבדלים זה מזה, אך שוני זה נובע אך ורק משום הצרכים השונים שעלו במהלך ההיסטוריה, והצורך בקודים מוסריים וערכיים חדשים שתחתיהם יוכלו להתאחד חלקים גדולים יותר של בני אדם. אם כן, קושי זה מתיישב על ידי הכללתן של הדתות תחת עקרון בהאי אחד: כל אחת מהן קיימת כדי להצהיר על אותה אמונה יחידה באלוהים; מטרותיהן והעקרונות הבסיסיים שלהן דומים; ספרי הקודש שלהן קשורים באופן טבעי; ורובן עזבו את ההתגלות הנבואית עם התגלותו של בהאא אללה.
למעשה, הבהאים מאמינים כי הפתרון לבעיות העולם המודרני טמון באחדות גלובלית המבוססת על ההכרה באמונה משותפת המגשימה את נבואותיהן של כל הדתות בעולם. בהאא אללה טען כי: "המטרה הבסיסית המחיה את האמונה באל ובדתו היא אבטחת האינטרסים וקידום האחדות של המין האנושי, וטיפוח רוח האהבה והאחווה בין בני האדם".
אחדות האנושות
בהאא אללה ראה את העולם כמדינה אחת, שכל בני האדם הם אזרחיה וכי בעתיד, האנושות כולה תהא משפחה אחת מאוחדת: "כדור-הארץ הוא אך מדינה אחת, והאנושות אזרחיה". למעשה, משנתו של בהאא אללה שואפת לאחדות בין האנושות כולה ולא רק בתוך הקהילה הבהאית. אמונה זו באה לידי ביטוי גם בחזון הבהאי של שלום עולמי ואחדות עולמית. הבהאים מאמינים כי בני האדם הם בעלי אותו בסיס ואינם שונים זה מזה במהותם, אך דעה קדומה, בורות, חיפוש אחר כוח ואגואיזם, מנעו מאנשים רבים לקבל ולהכיר באחדות בסיסית זאת. המטרה העיקרית של בהאא אללה הייתה לשנות את המצב הזה ולהביא לידי מודעות אוניברסלית באחדות האנושות. כאשר המשפחה, השבט, העיר, המדינה והאומה מבטאים את ההתפתחות האנושית ביכולת לארגן את החברה בדרגות שונות של אחדות.
העיקרון של אחדות האנושות לא מרמז רק על מודעות אינדיבידואלית חדשה, אלא על ייסודה של האחדות במסגרת של אומות, ממשלות ולבסוף בציוויליזציה כלל-עולמית. משכך, זה לא מספיק שהאנושות רק תכיר באחדותה בעוד בפועל תמשיך לחיות בעולם מפולג מלא בקונפליקטים, דעות קדומות ושנאה. יש לבטא אחדות באמצעות מערכת חברתית אחידה ומאוחדת המבוססת על אותן עקרונות רוחניים. בניית מערכת זו מבטאת את המטרה האלוהית בהתפתחות החברה האנושית. על מנת להשיג אחדות זו, בהאא אללה הציע ליצור מוסדות חברתיים חדשים המבוססים על השתתפות והתייעצות. מוסדות אלו ישרתו את המטרה העיקרית של ביטול הקונפליקטים הנוצרים מאינטרסים מנוגדים, ובכך יפחיתו את הפוטנציאל לחוסר אחדות בכל רמות החברה. חזיון המוסדות החדשים כולל מספר גופים בינלאומיים, רבי עוצמה של שלטון עולמי: מחוקק עולמי עם ייצוג אותנטי ובעל סמכות, בית משפט בינלאומי בעל סמכות עליונה המחליט בכל מקרי המחלוקות בין האומות, וכוח משטרתי עולמי.
אם כן, על פי אמונתו של בהאא אללה האנושות היא שלם שלא ניתן לחלקו: "הפירות של עץ אחד, והעלים של ענף אחד". הארץ היא המולדת היחידה ועל האנשים לפעול לטובת רווחת כל האנושות. כך למעשה, אחדות האנושות תתקיים על ידי סובלנות ואימוץ של שפה עולמית, ויותר מכל על ידי איחוד של כל בני האדם תחת אמונה משותפת- דת ככוח מקשר שמאחד אנשים בעלי אמונות ומזגים שונים.
'שבעת הנרות של אחדות' תוארו על ידי עבד אל-בהאא, אחד ממנהיגי הדת, במכתבו לגברת ג.ה וייט של אדינבורג בתחילת המאה ה-20. במכתב זה ציין כי הדור הנוכחי ייחודי בכך שהתקשורת העולמית מתקדמת ומתפתחת ובהיווצרותה של תלות כלכלית ופוליטית בין כל חלקי העולם. למעשה, הוא תיאר את המאה ה-20 כ-'מאה של אור' בה יבואו לידי ביטוי התפתחויות משמעותיות שיקדמו אחדות אנושית. בסופו של דבר, 'שבעת הנרות של אחדות' יאירו את האופק הקודר בעולם: אחדות פוליטית; אחדות המחשבה; אחדות בחופש; אחדות דתית; אחדות של לאומים (בעיקר אלו שיוסדו במאה ה-20); אחדות של גזעים; אחדות של שפה."'במחזורים עברו, למרות שההרמוניה הייתה קיימת, עדיין, בשל העדר האמצעים, האחדות של כל בני האדם לא הייתה ניתנת להשגה. שכן, יבשות נותרו מחולקות, אף בתוך עצמן,  ותחלופת מחשבות הייתה כמעט בלתי אפשרית. עם זאת, בימינו, התרבו אמצעי התקשורת, וחמש היבשות של כדור הארץ התמזגו כמעט לאחת .... באופן דומה כל בני משפחת האדם, אם עמים או ממשלות, ערים או כפרים, הפכו תלויים יותר ויותר.'"יש לציין כי הכוונה באחדות האנושות על פי האמונה הבהאית היא אחדות בגיוון ולאו דווקא אחידות. לא מדובר בדיכוי של הבדלים כדי להגיע לאחדות, אלא הגברת מודעות וכבוד לערך הפנימי לתרבות הנפרדת של כל פרט. כמו כן, לא הגיוון בין בני האדם הוא שייחשב כעילת הסכסוך, אלא הגישה שלנו כלפיו, חוסר הסובלנות שלנו וההחזקה בדעות קדומות. עבד אל-בהאא אחד ממנהיגי הדת, השווה את האנושות לגן פרחים שיופיו נובע מעצם הגיוון בו בצבעים ובצורות:  "העולם של האנושות הוא כמו גן ורדים, והגזעים, הלשונות והאנשים השונים מהווים פרחים מנוגדים. המגוון של צבעים בגן הוורדים מוסיף לקסם והיופי שלו, ולמעשה המגוון שבו משפר אחדות".
אינטרנט אקספלורר
אינטרנט אקספלורר (באנגלית: Internet Explorer: בקיצור: אקספלורר, IE או MSIE) הוא דפדפן אינטרנט שפותח על ידי חברת מיקרוסופט ושווק כחלק ממערכת ההפעלה Windows.
היסטוריה
מקורו של IE במוזאיק, דפדפן לא-מסחרי, שרישוי הקוד שלו לשימוש מסחרי נרכש על ידי חברת Spyglass. בשנת 1995, קנתה מיקרוסופט את רישוי הקוד לשימוש מסחרי של מוזאיק בחוזה לפיו תשלם לחברת Spyglass עמלה ותחלוק עמה את רווחיה משיווק הדפדפן.
IE3 היה הדפדפן הראשון בסדרה זו, ובו תמיכה ב-CSS. השיפורים שנעשו בו היו מרחיקי לכת, ואפשרו לו להתחרות אל מול נטסקייפ (Netscape). באותם ימים, ניסו מיקרוסופט ונטסקייפ לקבוע תקנים דה פקטו, לפני שהוקם ה-W3C וקבע תקנים רשמיים. IE לא היה דפדפן נפוץ במיוחד עד לגרסה 4, ששוחררה באוקטובר 1997 ושולבה במהדורת OSR2.5 של חלונות 95, ומאוחר יותר כחלק מובנה ממערכת ההפעלה חלונות 98, שילוב שזכה לביקורות רבות. גרסה 5, ששוחרה בספטמבר 1998, הביאה איתה שיפורים רבים, וביניהם תמיכה בטקסט דו-כיווני, XML ו-XSL.
ב-1996 יצאה לראשונה גרסה של התוכנה למחשבי מקינטוש. בין השנים 1997 ל-2003, במסגרת הסכם בין מיקרוסופט לאפל, היה אינטרנט אקספלורר דפדפן ברירת המחדל במערכות הפעלה של מקינטוש. ב-2003 הוציאה אפל את דפדפן Safari כדפדפן ברירת המחדל במחשבי מקינטוש, אז הוציאה מיקרוסופט את הגרסה האחרונה של אינטרנט אקספלורר למקינטוש.
גרסה 6 יצאה באוקטובר 2001, יחד עם מערכת ההפעלה Windows XP. גרסה זו עודכנה עדכון עיקרי גדול במסגרת SP2 ל-Windows XP.
גרסה 8 הסופית יצאה ב-19 במרץ 2009. בין החידושים בגרסה זו נמנים אפשרויות חיפוש נוספות, אבטחה מוגברת, מאיצי גלישה, שינויים בשורת הכתובת ובהשלמה האוטומטית, הפרדת לשוניות על ידי צבעים שונים ושחזור לשוניות. גרסה 8 תומכת בכ-25 שפות, לרבות עברית.
גרסה 9 יצאה ב-14 במרץ 2011. השינויים העיקריים בגרסה זו לעומת הגרסאות הקודמות הם במהירות הגלישה ובכך שהיא הגרסה הראשונה אשר אינה זמינה לשימוש ב-Windows XP אלא ב-Windows Vista SP2 וב-Windows 7 בלבד.
גרסה 10 הושקה ב-26 באוקטובר 2012 למערכת ההפעלה Windows 8 ו-Windows Server 2012 בלבד. ב-26 בפברואר 2013 נוספה תמיכה גם ל-Windows 7. בגרסה זו שופרה התמיכה בתקני האינטרנט החדשניים, כולל תמיכה בגרדיאנטים (מעברי צבע) של CSS3.
גרסה 11 ל-1.Windows 8 הושקה ב-17 באוקטובר 2013, וב-7 בנובמבר 2013 ל-Windows 7. מיקרוסופט אדג', שנחשף לראשונה בכנס מפתחים שנערך באפריל 2015, החליף את אינטרנט אקספלורר כדפדפן ברירת המחדל ב- Windows 10.
על פי מיקרוסופט, הופסק פיתוח תכונות חדשות לאינטרנט אקספלורר, אך תימשך התמיכה בו בגרסאות Windows הכוללות אותו. באוגוסט 2020 הודיעה מיקרוסופט כי החל מ-17 באוגוסט 2021 תפסיק סביבת העבודה של מיקרוסופט 365 לתמוך בדפדפן. ב-19 במאי 2021 מיקרוסופט הכריזה על הסרת הדפדפן לחלוטין מכל גרסאות חלונות 10 ביוני 2022.
מאפיינים
אינטרנט אקספלורר משולב באופן קבוע במערכת ההפעלה Windows. בעבר הוא שווק בחינם גם עבור Mac OS X וסולאריס, אך גרסאות אלה אינן מתוחזקות יותר. IE מופיע כדפדפן ברירת המחדל במערכות Windows של מיקרוסופט החל מגרסת Windows 98 ועד Windows 7.
נגישות ושימושיות
מכיוון ש-IE מהווה חלק ממערכת ההפעלה, הוא עושה שימוש בכלי הנגישות אותם מספקת מערכת Windows. IE כולל ממשק לגישת FTP, הדומה במבנהו ובצורת השימוש בו ל-Windows Explorer. עם זאת, כחלק מההרחקה של גרסה ה-7 ממערכת ההפעלה, הופשט מאוד ממשק ה-FTP, כשהמשתמש מופנה לפקודה באפשרויות התוכנה שטוענת את ה-FTP ישירות ב-Windows Explorer.
היכולת לחסום חלונות קופצים (חלונות הנפתחים בניגוד לרצונו של המשתמש באמצעות JavaScript) הוכללה לראשונה בגרסה 6, SP2. עדיין, אתרים רבים מצאו דרכי עקיפה למנוע החסימה של הגרסה הזו. עם גרסה ה-7 שודרג החוסם לסכל גם את הפתחים הללו ונוספה תמיכה בכרטיסיות.
אבטחה
מערכת האבטחה של IE מבוססת על חלוקת אתרי האינטרנט לקבוצות על בסיס תנאים מסוימים. השיטה מאפשרת מניעה של שימוש במגוון רחב של אפשרויות באתרים מסוג מסוים, אך גם הגבלת אפשרויות ספציפיות. עדכוני האבטחה באינטרנט אקספלורר 7 שרץ תחת ויסטה, כוללות אפשרות להרצה מבודדת של הדפדפן על כל תכניו, כך שלא הדפדפן ולא האתרים שמוצגים בו יכולים לגשת ולפגוע במערכת ההפעלה או במחשב, וכך מצטמצמת אפשרות הפגיעה במחשבו של המשתמש ללא אישורו. בגרסת IE7 ל-Windows XP ישנם שיפורים גם בטיפול ובעבודה עם ActiveX, רמת אבטחה גבוהה יותר שמיועדת להגן על המערכת ולמנוע הרצה בלתי מורשית של מזיקים.
עדכוני אבטחה ותיקונים לקוד מתפרסמים אחת לתקופה באתר Windows Update. מאוקטובר 2006, העדכונים זמינים רק למערכות Windows XP ומעלה.
תמיכה בתקנים
אינטרנט אקספלורר 9 תומך כמעט לגמרי ב-HTML 4.01, CSS 2, XML 1.0, ו-DOM רמה 1, עם פערי מימוש מינוריים. בנוסף, תומך באופן חלקי בלבד ב-CSS 3, HTML 5 ו-DOM רמה 2.
אבטחה
רבים קיוו כי IE 7 ישפר את תדמית הדפדפן בשל היותו מאובטח יותר, אך לא כך היה הדבר - בדפדפן חורי אבטחה רבים, והוא לא מצליח לענות על דרישות השוק בצורה מלאה.
הרחבת תקנים
ביקורות אחרות, שמקורן בעיקר בבוני ומפתחי אתרים ותוכנות המבוססות על עיצוב אינטרנט, נוגעות לחוסר התמיכה של IE בסטנדרטים. IE תומך ברמה מסוימת במספר טכנולוגיות תקניות, אך הוא סובל מחוסר התאמה מלאה, ובכך גורם לעלייה במספר המפתחים המתלוננים. גידול זה הוא אחד הגורמים לירידת נתח השוק של IE ולעלייתם של דפדפנים אחרים, המספקים תמיכה טובה יותר בתקנים (מוזילה פיירפוקס, למשל).
IE יצר מגוון רחב של הרחבות לתקנים, ביניהם HTML, CSS ו-DOM. כתוצאה מכך, דפים רבים שפותחו בהתאמה לאקספלורר, נצפו כראוי אך ורק בו. על אף שגם הדפדפן Netscape Navigator היה אחראי ליצירתן של הרחבות בלתי תקניות רבות, מבקריה של חברת מיקרוסופט רואים בכך מקרה נוסף של EEE (embrace, extend and extinguish), שיטה שבאמצעותה מיקרוסופט מסלקת מתחרים מן השוק בכך שהיא מאלצת אותם לעשות שימוש בטכנולוגיות שפיתחה מיקרוסופט עצמה.
נתח שוק
אינטרנט אקספלורר היה הדפדפן הנפוץ ביותר באינטרנט החל מ-1999, שיא אחוז השימוש בו היה כ-95% ב-2002 ו-2003, אם כי החל משנת 2004 צונח באופן עקבי נתח השוק שלו לטובת דפדפנים אחרים. נכון לינואר 2019, אחוז השימוש בדפדפן מוערך בכ-2.7%, כאשר המתחרה העיקרי שלו, גוגל כרום הוא הדפדפן הנפוץ ביותר, עם נתח שוק המוערך בכ-60%.
הסרה
הסיבה לכך שלא ניתן להסיר את IE במערכות הפעלה ישנות (Windows Vista ומטה) היא שהוא נמצא ב-Ring 0 שבה שוכנת גם הליבה של מערכת Windows.
במערכת ההפעלה Windows 7 ישנה אפשרות להסרת IE בעקבות תלונות שנתקבלו באיחוד האירופי.
האפשרות להסיר את IE ממערכת Windows הועלתה לראשונה כשהתגבר משבר האמון בדפדפן. מבקרי הדפדפן טענו שיש לאפשר למשתמש לממש את זכותו להסיר את IE כמו כל תוכנת מחשב אחרת.
אחד מטיעוניה של חברת מיקרוסופט במהלך משפט שנערך בנידון היה שהסרת IE ממערכת Windows עשוי לפגום ביציבות המערכת, ושהסרת הדפדפן לא תאפשר שימוש ב-Windows Update, ובכך תשאיר את המשתמש ללא עדכוני אבטחה קריטיים למערכת ההפעלה. עם זאת, הוכח שהסרת IE ממערכת Windows 98 לא פוגעת כלל בתפקוד מערכת ההפעלה. עורך הבדיקה יצר תוכנה המסירה את הדפדפן, הידועה בשם 98lite/XPLite. מיקרוסופט טוענת כי התוכנה לא הסירה את כל הקבצים השייכים ל-IE, והשאירה קובצי DLL רבים מאחור.
עונת 1999/2000 בבונדסליגה
עונת 1999/2000 הייתה העונה ה-37 של הבונדסליגה, שהיא הליגה הגרמנית הבכירה בכדורגל. העונה החלה ב-13 באוגוסט 1999 והסתיימה ב-20 במאי 2000.
ארמיניה בילפלד, אונטרהאכינג (בפעם הראשונה בתולדות המועדון) ואולם 1846 (בפעם הראשונה בתולדות המועדון) עלו מהליגה השנייה.
על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה.
באיירן מינכן זכתה בתואר האליפות בפעם ה-15 בתולדות המועדון ובפעם השנייה ברציפות. היא זכתה בתואר בזכות עדיפות בהפרש שערים במחזור הסיום של העונה.
ערב המחזור האחרון הוליכה באייר לברקוזן את הטבלה ביתרון של 3 נקודות על פני באיירן מינכן ויצאה למשחק חוץ נגד אונטרהאכינג שהיא זקוקה לתיקו כדי לזכות באליפות היסטורית אך לברקוזן נוצחה 0-2 ואילו באיירן מינכן ניצחה במחזור הסיום את ורדר ברמן 1-3 מה שהקנה לה את תואר האליפות.
ארמיניה בילפלד, אולם 1846 ודיסבורג ירדו לבונדסליגה השנייה.
כדורגלנים מצטיינים
מרטין מקס (מינכן 1860), אשר כבש 22 שערים, זכה בתואר מלך השערים של הליגה.
נינה קאז'בה
נינה קאז'בה (בסלובנית: Nina Kajzba; נולדה ב-4 באפריל 2004) היא כדורגלנית סלובנית, המשחקת בעמדת החלוצה ברומא ובסלובניה.
קריירת מועדונים
קאז'בה החלה את הקריירה שלה ככדורגלנית בגיל 13 כחלק ממחלקת הנוער של רודאר שקאלה. היא לכדה את עיניהם של קבוצת פומוריה לאחר שהבקיעה חמישה שערים בארבעה משחקים בעונת 2013/14, שאליה עברה בסופו של דבר ובמדיה שיחקה במחלקות הנוער של הגילאים עד 13, 15 ו-17. את עונות 2016/17 ו-2017/18 היא סיימה כאלופת סלובניה עד גיל 17, כשבשתי העונות שבאו לאחר מכן, היא סיימה כמלכת השערים עם 29 ו-23 שערים, בהתאמה.
היא קודמה לקבוצה הבוגרת של המועדון בעונת 2020/21, כשעזרה לקבוצה לזכות באליפות השביעית בתולדותיה ולסיים כסגנית מחזיקת הגביע הסלובני. באותה העונה, היא סיימה כמלכת השערים עם 32 כיבושים לצד קאז'ה קורושץ' ואנה מילוביץ'. בנוסף, היא ערכה את הופעת הבכורה שלה בליגת האלופות לנשים ב-4 בנובמבר 2020 במסגרת שלב המוקדמות הראשון ואף זכתה לכבוש את השער האחרון בדקה ה-80 בניצחון 0–3 על ברזניצה ממונטנגרו.
ב-8 באוגוסט 2021, קאז'בה חתמה במועדון הכדורגל מבירת איטליה. הופעת הבכורה שלה במדי הצהובים-אדומים במסגרת הליגה הגיעה ב-4 בספטמבר, כאשר נכנסה כמחליפה של ולריה פירונה בדקה ה-77 בניצחון הבית 1–4 על נאפולי. ב-21 בספטמבר, היא קרעה את הרצועה הצולבת הקדמית במהלך משחק מוקדמות אליפות אירופה עד גיל 19 מול נבחרת רוסיה עד גיל 19.
קריירה בינלאומית
קאז'בה ערכה את הופעת הבכורה שלה במדים הלאומיים של סלובניה ב-13 באפריל 2021 במסגרת משחק ידידות שנגמר בניצחון ביתי 0–5 על נבחרת סלובקיה.
דניס פרוצנקו
דניס ניקולאייביץ' פרוצנקו (נולד ב-18 בספטמבר 1975, אשגבאט) הוא רופא מרדים רוסי, משמש כרופא ראשי בבית החולים הקליני העירוני מספר 40 (בית חולים בקומונארקה שבמוסקבה).
על פי העיתון קומרסאנט, פרוצנקו הוא "סמל למאבק במגפת הקורונה ברוסיה".
ביוגרפיה
בשנת 1999 סיים את לימודיו האקדמיה לרפואה במוסקבה. בשנת 2000 סיים התמחות עם תואר בהרדמה וטיפול נמרץ. באותה שנה החל לעבוד בבית החולים הקליני העירוני מספר 7, תחילה כמרדים ומשנת 2008 כסגן רופא ראשי. בשנים 2003–2007 שימש כעוזר במחלקה להרדמה וטיפול נמרץ באוניברסיטה הרפואית על שם פירוגוב. משנת 2014 ועד 2016 עבד כסגן רופא ראשי בבית חולים קליני להרדמה ולטיפול נמרץ מספר 1 על שם פירוגוב.
מאז 2019 הוא הרופא הראשי של בית החולים הקליני הממלכתי מספר 40 של מחלקת הבריאות בעיריית מוסקבה. פרוצנקו הוא סגן נשיא ההתאחדות הרוסית למומחים לזיהום כירורגי, חבר הנשיאות ועורך המנהלים בקבוצת היוזמה להכנת המלצות קליניות לטיפול נמרץ בדלקת ריאות קשה שנרכשה על ידי הקהילה של ועדת התאחדות המרדימים וההחייאה של הפדרציה הרוסית. הוא גם חבר באגודה האירופית לטיפול נמרץ (ESICM).
כרופא ראשי בבית החולים בקומונארקה
בית החולים בקומונארקה (בית החולים הקליני הממלכתי מספר 40) נפתח בסוף 2019. בתחילת מרץ 2020 הקצתה עיריית מוסקבה לבית חולים חולים עם חשד שנדבקו בנגיף COVID-19. ב-19 במרץ, בריאיון ל-BBC, קרא פרוצנקו להטלת סגר במוסקבה.
ב-31 במרץ 2020 התברר כי פרוצנקו אובחן כחולה בנגיף COVID-19, הוא התבודד במשרדו והמשיך להשתתף בעבודה עם חולים ותקשורת עם העולם החיצון באמצעות תקשורת וידאו ב-Zoom. ב־15 באפריל הוא דיווח כי שתיים מהבדיקות שלו לנגיף קורונה הראו תוצאות שליליות והוא שב לעבודה מלאה בבית החולים.
צב ים חום
צב ים חום (שם מדעי: Caretta caretta) הוא סוג הכולל מין יחיד של צב ים המצוי בסכנת הכחדה. צב זה מצוי גם בחופי ישראל. שמו המדעי של הצב הגיע מספרדית, בעקבות השם המסחרי של קרן הצב.
מאפיינים
לצב הים החום צוואר רחב מאוד ביחס למינים אחרים, ובשדרות לוחיות השריון שעל גבו, מימין ומשמאל לשדרה המרכזית, מצויים 5 לוחיות.
הבוגרים גדלים עד לגודל ממוצע של כ-90 ק"ג. צב הים החום ניזון מרכיכות, מסרטנים, מדגיגים ומספוגיים וגם מצמחי ים. הם טורפים יצורים קטנים מהם. כמו צבי ים אחרים, שבות הנקבות להטיל את ביציהן בחוף בו בקעו או סמוך אליו (בישראל לקראת חודש אפריל), אבל בניגוד אליהם, תקופת החיזור וההזדווגות שלהם אינם מתרחשים, בדרך כלל, קרוב לחוף הקינון, אלא בדרכי הנדידה בין שטחי המזון והרבייה. כל זכר מזדווג עם מספר נקבות.
רוב צבי הים החומים חיים למעלה מ-30 שנה, ולעיתים קרובות חיים אף יותר מ-50 שנה.
קיימים שני תת-מינים של צב הים החום:
בקיעת צבי הים החומים
צבי הים החומים מגיעים להטיל ביצים בחופי ישראל.
ג'והי צ'אולה
ג'והי צ'אולה מהטה (באנגלית: Juhi Chawla Mehta; נולדה ב־13 בנובמבר 1967) היא שחקנית קולנוע ודוגמנית הודית, זוכת שני פרסי פילמפייר (האוסקר ההודי).
חייה
צ'אולה נולדה בעיר אמבלה, בהריאנה שבהודו. היא התפרסמה עוד בגיל 17 כשזכתה בתואר "מיס הודו" (מלכת היופי של הודו) בשנת 1984. אחר כך הגיעה גם לתחרות "מיס יוניברס", שם זכתה בפרס על "התלבושת היפה ביותר".
קריירה
סרטה הראשון של צ'אולה היה בסרט "קאימאט סה קאיאמאט טאק" לצדו של אמיר ח'אן. סרט זה היה סיפור "רומיאו ויוליה" הודי מודרני בשנת 1986, אך הפריצה הגדולה שלה הייתה בסרט "אהבה, אהבה, אהבה", שוב לצד אמיר ח'אן. סרט זה היה סרט נעורים מצליח, שבמרכזו עמדו זוג אוהבים צעירים.
כך החלה צ'אולה בקריירת משחק מצליחה עם סרטים כמו "swarg" (גן עדן), "ג'נטלמן", "יס בוס", "הכפיל", "קשר משפחתי" ועוד.
צ'אולה שיחקה בסרטים רבים לצידם של השחקנים אמיר ח'אן ושאהרוח' ח'אן. היא השתתפה בלמעלה משמונים סרטים, ואף הקימה יחד עם שאהרוח' ח'אן חברת הפקה. מלבד זאת, היא זכתה במספר פרסים על משחקה, אחד על תפקיד ראשי ושלושה על דמויות משנה.
חיים אישיים
צ'אולה נישאה לאיש העסקים ג'יי מהטה ב-1995 ולהם שני ילדים.
אחיה בובי צ'אולה היה מנכ"ל של ארגון "Red Chillies" הוא סבל משבץ מוחי בשנת 2010 לאחר ארוחת ערב. שהה בתרדמת כארבע שנים, ולסבוף הוא נפטר ב-9 במרץ 2014. אחותה סוניה נפטרה ממחלת הסרטן ב-30 באוקטובר 2012.
וולוו P1900
וולוו P1900 (בשוודית: Volvo P1900) היא מכונית ספורט בתצורת רודסטר, קבריולה, מתוצרת יצרנית הרכב השוודית וולוו אשר יוצרה בין השנים 1956–1957.
סך הכול יוצרו 68 יחידות.
הרעיון המקורי היה לייעד את המכונית לייצוא בלבד. זאת בשל המחשבה שמכונית קבריולה אינה מתאימה לאקלים השוודי. ובכל זאת, מרבית המכוניות נמכרו בשוק המקומי של שוודיה.
אנלי ארהרדט
אנליזה "אנלי" יאהנס-ארהרדט (בגרמנית: Anneliese "Annelie" Jahns-Ehrhardt; נולדה ב-18 ביוני 1950) היא אתלטית עבר מזרח גרמניה, אלופה אולימפית (מינכן 1972), אלופת אירופה (רומא 1974) ושיאנית עולם בריצת 100 מטר משוכות.
ביוגרפיה
ארהרדט נולדה באורסליבן, סקסוניה-אנהלט.
אלופה אולימפית ושיאנית עולם
באולימפיאדת מינכן (1972) זכתה ארהרדט במדליית זהב, בריצת 100 מטר משוכות בשיא עולם חדש של 12.59 שניות, לפני ולריה בופנו מרומניה (12.84 שניות) וקארין בלצר (12.90 שניות).
אלופת אירופה
באולימפיאדת מונטריאול (1976) סיימה ארהרדט במקום עשירי בריצת 100 מטר משוכות ולא הצליחה להגן על תוארה. בשלב חצי הגמר היא סיימה שלישית בתוצאה של 13.28 שניות שהקנה לה מקום בשלב הגמר, אך הריצה נפסלה ולכן נערכה ריצה נוספת שבה היא סיימה חמישית בתוצאה של 13.71 שניות ולא עלתה לשלב הגמר.
ג'ורג' ואה
ג'ורג' מנה אופונג אוסמן ואה (George Weah; נולד ב-1 באוקטובר 1966 במונרוביה, ליבריה) הוא כדורגלן עבר ליברי, ופוליטיקאי בהווה, נשיאה של ליבריה. ב-1995 נבחר ואה לכדורגלן השנה בעולם של פיפ"א, והוא האפריקאי היחיד שזכה בפרס זה. באותה שנה זכה בכדור הזהב ובכדורגלן השנה באפריקה.
ב-2005 התמודד על נשיאות ליבריה והפסיד בסיבוב השני, ובבחירות 2011 התמודד כסגן נשיא אך הפסיד. בשנת 2017 התמודד שוב, הפעם הצליח לזכות בבחירות ולהתמנות לתפקיד הנשיא. החל לכהן בתפקיד ב-22 בינואר 2018.
ביוגרפיה
אביו, ויליאם ט. ואה, עבד כמכונאי ואימו, אנה קואיוואה, עסקה ברוכלות בשוק המקומי. במהלך ילדותו התגרשו הוריו, וואה גדל במונרוביה בבית סבתו, אמה קלון ג'לה בראון. סבתו הייתה דמות משמעותית ביותר בחייו של ואה, שצוטט במהלך ראיון בשנת 2001: "כל השניות, הדקות והשעות של קריירת הכדורגל ואת כל חיי אני מקדיש לסבתי". את ילדותו העביר ואה במשחקי כדורגל שכונתיים, ואף התקבל לבית הספר התיכון במסגרת מלגת כדורגל. הוא היה תלמיד בינוני ועזב את הלימודים לאחר שנה.
ואה חונך כנוצרי קתולי, אך התאסלם כשהיה בן 20. לאחר מות סבתו בשנת 1996, התנצר בחזרה. הוא נישא לקלייר ואה וביחד הם מגדלים ארבעה ילדים: ג'ורג' הבן, מרתה, טימותי, המשחק בקבוצת ליל הצרפתית ובנבחרת ארצות הברית, וג'סיקה. בעבר התגורר ואה עם משפחתו בארצות הברית אך לאחר בחירתו לנשיא ליבריה הוא חזר להתגורר בליבריה.
קריירה ככדורגלן
למרות הצלחתו הרבה במועדונים בהם שיחק, ואה לא זכה להצלחה גם בנבחרת ליבריה בכדורגל. הוא מילא מספר תפקידים במסגרת הנבחרת, מאימון עד אחראי הכספים, אבל ליבריה לא העפילה למונדיאל, אף שהייתה קרובה להעפלה למונדיאל 2002.
הוא נבחר על ידי פלה לאחד מ-125 שחקני הכדורגל החיים הטובים בעולם במרץ 2004.
קריירה פוליטית
ואה התגורר לרוב מחוץ לליבריה, אך עקב בדריכות אחר המצב הפוליטי במדינה השסועה, בה התנהלה מלחמת אזרחים החל מ-1990. ואה הוביל מסעות פרסום ברחבי ליבריה כנגד קיום יחסי מין ללא אמצעי מניעה, ונהג לבקר בבתי ספר על מנת לשכנע בני נוער למנוע הריונות לא רצויים ואיידס. כמו כן, הקים בתי ספר לכדורגל ברחבי ליבריה וקיבל אליהם ילדים משכונות עוני, במטרה לצמצם את אחוז הנשירה מהלימודים.
במאי 1996 בריאיון לעיתון הניו יורק טיימס, קרא ואה לאו"ם להשכין בשטח ליבריה משטר נאמנות מטעמו. קריאה זו הניבה לוואה מתנגדים מתוך ליבריה, ושלושה ימים אחרי פרסום ההודעה, השחיתו אלמונים את ביתו במונרוביה, הרסו וגנבו את רכושו. לאחר מקרה זה, שמועות על ריצתו של ואה לנשיאות ליבריה החלו להתפרסם באופן תדיר באמצעי התקשורת במדינה, אך ואה נהג להכחיש כל שאיפה פוליטית מצידו.
עם תום מלחמת האזרחים בליבריה בשנת 2003, התחדשו השמועות על התמודדות ואה לנשיאות, ומתנגדיו החלו משמיעים טענות בדבר אי כשירותו לתפקיד. מתנגדיו טענו כי אין לוואה ניסיון פוליטי, כלכלי ועסקי הדרוש להנהיג מדינה. ואה, שזכה לפופולריות רבה בליבריה באותה העת, שלל את ההתנגדויות הללו והכריז כי הוא מתאים לתפקיד וכי יש בו את הרצון והיכולת להוביל את ליבריה לדרך חדשה. הוא הצטרף למפלגת "הקונגרס לשינוי דמוקרטי" (Congress for Democratic Change) ומשנת 2004 עמד בראשה, לקראת הבחירות שהתקיימו בשנת 2005.
התמודדות על נשיאות ליבריה
ואה ביסס את מסע הבחירות שלו ברחבי ליבריה על מסר לפיו "אין הוא זקוק לניסיון פוליטי על מנת לאפשר מים זורמים וחשמל לאזרחי המדינה או לראות כי הכבישים הרוסים. ילדותו הענייה במונרוביה לימדה אותו את הלכי הרוח והחיים ברחבי המדינה". למרות הביקורת שהוטחה בוואה על חוסר ניסיונו הפוליטי והכלכלי, עובדה זו דווקא עמדה לטובתו משום שלא דבק בו רבב מכישלון ההנהגה במהלך מלחמת האזרחים. בנוסף, הונו הפרטי והעובדה כי היה תורם ידוע, צמצמה את החשש כי כהונתו תהיה מלווה בשערוריות שחיתות כמו שנהגו קודמיו.
ב-11 באוקטובר 2005 התקיימו הבחירות החופשיות הראשונות בליבריה לאחר 14 שנות מלחמת אזרחים. המלחמה הותירה מאות אלפי אזרחים ללא קורת גג ואבטלה המונית שעמדה על 85 אחוזים, ואלו הצריכו שינוי רדיקלי במדינה. המימון לבחירות נעשה על ידי האיחוד האירופי ונאמד בסך של יותר מ-4 מיליון דולר. הסדר והמשמעת בבחירות נשמרו על ידי כוח משימה מיוחד של שמירת השלום המורכב מ-15,000 חיילי או"ם.
במרוץ לנשיאות התמודדו 22 מתחרים, שהבולטים מתוכם, מלבד ואה, היו סקו כונה (Sekou Conneh), מנהיג התנועה שהבריחה מהמדינה ב-2003 את הרודן לשעבר של ליבריה, צ'ארלס טיילור; אלן ג'ונסון-סירליף, שרת אוצר לשעבר ובכירה לשעבר בבנק העולמי; ורולנד מסאקאווי (Roland Massaquoi), שר לשעבר בממשלת ליבריה.
מאז ההפסד בבחירות השהה ואה את פעילותו הפוליטית, ועבר להתגורר עם משפחתו בארצות הברית. ב-2009 חזר לליבריה כדי להביע את תמיכתו במועמד מחוז מונסרדו מטעם מפלגתו בבחירות לסנאט. ב-2011 חזר והציג את מועמדותו לנשיאות, אך לאחר שלא הצליח ליצור ברית עם מפלגות נוספות, הציבה אותו המפלגה בתור מועמד כסגנו של וינסטון טבמן שרץ לנשיאות. עם זאת, טבמן הפסיד בהפרש ניכר בהתמודדות מול הנשיאה ג'ונסון-סירליף בבחירות שהתקיימו ב-2011.
ב-11 באוקטובר 2017 התמודד פעם נוספת על הנשיאות. בתוצאות ראשוניות שפורסמו ב-13 באוקטובר, לאחר ספירה של שליש מהקולות, ואה הוביל עם 39%; מכיוון שכדי לנצח מתמודד חייב לקבל יותר מ-50%, התקיים סיבוב נוסף מול מי שנמצא במקום השני, ג'וזף בואקאי שהיה סגנה של ג'ונסון-סירליף. אף מועמד לא זכה ברוב מכריע בסיבוב הראשון ונערך סיבוב שני בין ג'ורג' ואה לג'וזף בואקאי. ב-27 בדצמבר הוא הוכרז לנשיא ליבריה, לאחר שניצח בסיבוב השני לבחירות הנשיאותיות. הוא נכנס לתפקידו בינואר 2018.
גלריה
ג'ורג' ואה ורעייתו בפגישה עם נשיא המדינה ראובן ריבלין, ירושלים, פברואר 2019
פראנסס נורת'קאט
פראנסס "פופי" נורת'קאט (באנגלית: Frances "Poppy" Northcutt ; נולדה ב־10 באוגוסט 1943) היא האישה המהנדסת הראשונה שעבדה במרכז הבקרה של נאס"א. מזה שנים רבות היא עורכת דין המתמחה בזכויות נשים, אשר פעלה רבות לקידום חקיקה שוויונית, וכיום היא עובדת ומתנדבת במספר ארגונים ביוסטון בנושא הזכות להפלה.
שנותיה הראשונות
נורת'קאט נולדה בעיר מאני, במדינת לואיזיאנה שבארצות הברית, ב-10 באוגוסט 1943. לאחר שמשפחתה עברה למדינת טקסס, היא סיימה את לימודיה בתיכון בדייטון והמשיכה ללימודי מתמטיקה אוניברסיטת טקסס באוסטין.
הסאגה על בני אינגלינג
הסאגה על בני אינגלינג (באיסלנדית: Ynglinga saga) היא סאגה, שנכתבה במקור בנורדית עתיקה על ידי המשורר וההיסטוריון האיסלנדי סנורי סטורלוסון בערך בשנת 1225. זהו החלק הראשון בחיבור ההיסטורי מחזור העולם של סטורלוסון.
פראנסס נורת'קאט
כמהנדסת בתוכנית אפולו
עם סיום לימודיה, נשכרה נורת'קאט בשנת 1965 על ידי חברת TRW, שהייתה חברה קבלנית של נאס"א ביוסטון, כ"מחשבת" לתוכנית אפולו החדשה. לאחר חצי שנה נערכה לה הערכת ביצועים ראשונה, ומנהל אגף המבצעים במרכז החלל יוסטון החליט לקדם אותה לצוות הטכני, המונח המקובל אז לצוותי המהנדסים.
הסאגה על בני אינגלינג
סנורי סטורלוסון ביסס את עבודתו על הפואמה המוקדמת יותר Ynglingatal מסוגת השירה הסקלאדית המיוחסת ל מהמאה ה-9 שמופיעה גם כשהיא מתורגמת ללטינית ב- (תיאור מקוצר של ההיסטוריה של נורווגיה שנכתב על ידי נזיר אלמוני במאה ה-13). הוא מספר את החלק העתיק ביותר בסיפורה של (מכונה Scylfings ביצירה האפית ביאוולף). סנורי תיאר את המוצא של מלכי נורווגיה מבית המלוכה של שוודיה.
פראנסס נורת'קאט
כמהנדסת בתוכנית אפולו
נורת'קאט הייתה האישה הראשונה אי פעם שעבדה בצוות טכני של נאס"א. פערי השכר בין הנשים שעבדו כ"מחשבות" לאנשי הצוות הטכני היו כה גדולים, עד שעל מנת להעלות את משכורתה נאלץ מנהל התפעול לתזמן עבורה העלאות שכר שוב ושוב, עד שהצליח להביא את שכרה של נורת'קאט למדרגה הנמוכה ביותר בקרב עמיתיה הגברים . העובדה שנורת'קאט חוותה על בשרה את סוגיית פערי השכר בין המינים, השפיעה לימים על האקטיביזם שלה בנושא זכויות הנשים.
הסאגה על בני אינגלינג
הסאגה על בני אינגלינג הוא החלק הראשון במחזור העולם, ההיסטוריה של המלכים הנורדים הקדומים על פי סנורי. היצירה של סנורי מכסה את ההיסטוריה של מלכי נורווגיה מהעידן הפרהיסטורי המיתולוגי ועד שנת 1177, עם מותו של המתחזה. בנרטיב זה שזורים התייחסויות לאירועים היסטוריים חשובים.
פראנסס נורת'קאט
כמהנדסת בתוכנית אפולו
נורת'קאט הוצבה בחדר התכנון והניתוח של מרכז הבקרה. היא וצוותה תכננו את מסלול החזרה של צוות אפולו 8 מהירח לכדור הארץ. נורת'קאט הצליחה לזהות טעויות בתוכנית, ואף בצעה חישובים שהפחיתו את כמות הדלק הנחוצה במשימה. אפולו 8 הייתה חללית אפולו המאוישת השנייה וכן המשימה המאוישת הראשונה שיצאה אי פעם מחוץ למסלול כדור הארץ. החללית הגיעה בהצלחה לירח, הקיפה אותו ואז חזרה לכדור הארץ בשלום ב-27 בדצמבר 1968
הסאגה על בני אינגלינג
הסאגה מתארת את הגעת האלים הנורדיים לסקנדינביה ובאופן שבו ייסד פרייר את שושלת אינגלינג השוודית באופסלה. ואז הסאגה עוקבת אחר השושלת של מלכי שוודיה עד המלך המיתולוגי (Ingjald illråde), ולאחריה התיישבו הצאצאים בנורווגיה והפכו לאבותיו של האראלד הראשון, מלך נורווגיה.
פראנסס נורת'קאט
כמהנדסת בתוכנית אפולו
נורת'קאט המשיכה לעבוד בחברה הקבלנית עוד מספר שנים, ולקחה חלק במשימות אפולו נוספות של נאס"א, לרבות אפולו 13. במשימה זו, פיצוץ שאירע במיכל החמצן העמיד בסיכון את חיי האסטרונאוטים, וגרם לשיבוש התוכניות המקוריות. נאס"א נאלצה להגיב במהירות לאירוע חירום מסכן חיים: נורת'קאט הייתה בין המהנדסים שפיתחו את תוכנת המחשב עבור אפולו 13 והצליחו למצוא דרך להביא את האסטרונאוטים הביתה בשלום. מאוחר יותר הוענק לנורת'קאט ולצוות המבצעי שבו עבדה פרס צוות מדליית החירות הנשיאותית על עבודתם באפולו 13.
הסאגה על בני אינגלינג
בבתים הראשוניים של השיר, אסאגרת היא בירת אסאלנד, קטע באסיה שממזרח לנהר טאנה-קוויסל (Tana-kvísl) או נהר ואנה-קוויסל (Vana-Kvísl, קוויסל הוא "נהר מסתעף"), שאותו מסביר סנוררי שהוא, או הנהר דון, הזורם לים השחור. הנהר מחלק את "שוודיה הגדולה", תוך קבלת נקודת המבט הוויקינגית. הוא אף פעם לא נקרא כך לפני הוויקינגים (קטע 1).
פראנסס נורת'קאט
פעילותה במסגרת התנועה לזכויות הנשים
במסגרת עבודתה ב-TRW, נורת'קאט כיהנה בוועדה לאפליה מתקנת של החברה ופעלה לשיפור מדיניות חופשות הלידה שלה. כאחת מהנשים המעטות שעבדו בהנדסה, נורת'קאט נעשתה מעורבת יותר ויותר בתנועה לשחרור הנשים. היא סייעה בהפגנות, שביתות, נאומים, הודעות לעיתונות ובכל דבר שהיה לאל ידה לעשות כדי לעזור בארגון הלאומי לנשים. היא נאמה במועצת העיר יוסטון פעמים רבות, ובשנת 1974 ראש עיריית יוסטון, טקסס כינה אותה "פרקליטת הנשים הראשונה בעיר". בתפקידה זה סייעה רבות בחקיקה לשיפור מעמד האישה: היא ניהלה משא ומתן על הסכם עם משטרת יוסטון שאיפשר לנשים לעבוד כשוטרות וכן הביאה להסכמה של ארגון הכבאות ביוסטון לאפשר לנשים לעבוד ככבאיות. היא הובילה מחקר חשוב בנושא שוויון בשכר, שבחן את שכרם של כלל עובדי עיריית יוסטון. מעורבותה בנושא השוויון לנשים הייתה כה גדולה עד שהיא בחנה אפילו את סוגיית מספר תאי השירותים בעיר לגברים מול האלה של הנשים, והביאה להשוואת המספרים.
הסאגה על בני אינגלינג
תקציר
אודין הוא השליט של אסגארד. משם הוא מנהל ושולח משלחות צבאיות לכל חלקי העולם. יש לו את הסגולה שלעולם הוא לא מפסיד בקרב (קטע 2). כשהוא נעדר, שני אחיו, וילי ו-וה, שולטים באסאלנד (Ásaland) מאסגרר (Ásgarðr).
פראנסס נורת'קאט
פעילותה במסגרת התנועה לזכויות הנשים
נורת'קאט עזרה להגדיל באופן דרסטי את מספר הנשים שהיו בדירקטוריונים ובוועדות. היא עזרה להעביר חוק שאוסר על בתי חולים לגבות מנשים כסף על ערכות אונס. בהמשך, הפכה נורת'קאט לנשיאת ארגוני הנשים של יוסטון וכן של ארגון הנשים הלאומי של טקסס כולה.
קריירה משפטית
בשנת 1984 סיימה נורת'קאט את לימודיה בהצטיינות במרכז למשפטים של אוניברסיטת יוסטון והפכה לעורכת דין פלילית. במסגרת עבודתה כעורכת דין, נורת'קאט סייעה לנשים נפגעות אלימות במשפחה, והמשיכה במאבקה למען זכויות אזרח. בהמשך עבדה עבור ארגון שסייע לקטינות בהריון במימוש הזכות להפלה דיסקרטית, בחינוך מיני והשגת אמצעי מניעה לעתיד, ובמתן מקום לשיח שלהן אודות הקשיים שבהם נתקלו עם כניסתן להריון לא מתוכנן ולא רצוי. היא עבדה גם במשרד התובע המחוזי של מחוז האריס ועם הקמת היחידה לאלימות במשפחה, הייתה לתובעת הראשונה בה.
הסאגה על בני אינגלינג
תקציר
כתוצאה מכך הוביל אודין חלק מהאסיר צפונה וחיפש אדמות חדשות להתיישב בהן. הם השתמשו בדרך הוויקינגית במעלה הדון והוולגה דרך, הכינוי של הוויקינגים לרוס של קייב. משם הם המשיכו לסקסלנד (Saxland, גרמניה) ולארצות של המלך בסקנדינביה (קטע 5). הנוף ההיסטורי הוא בעיקר פנטסטי. הגרמנים היו בגרמניה ובסקנדינביה במהלך אזכורם המוקדם ביותר בספרות הרומית, הרבה לפני שהרומאים בכלל כבשו את איטליה. עד כמה התיאור של סנורי הוא יצירה פואטית נותר בלתי ברור.
הודח מתפקידו כמלך האלים, אודין הופך לקוסם גדול בסאגה על בני אינגלינג. הוא יכול לשנות צורה, מדבר רק בפסוקים ומשקר כל כך טוב שכל מה שהוא אומר נראה נכון. הוא מכה אויבים וכשאנשיו נלחמים הם משתוללים ולא ניתן לפגוע בהם. יש לו ספינה שניתן לגלגל כמו מפת שולחן כאשר לא משתמשים בה, הוא מסתמך על שני עורבים מדברים כדי לאסוף מודיעין, והוא מתייעץ עם ראשו המדבר של מימיר לקבל עצות (הוא נושא אותו זמן רב כשהוא מנותק מגופו) (קטע 7).
כאדם אודין מתמודד עם הצורך למות. גופתו נשרפת ונכסיו נשרפים איתו כדי שיוכל לעלות אל - לאן? אם אסגארד הוא מקום ארצי, לא שם. סנורי אומר בהתחלה שמדובר בוולהאלה, ואז מוסיף: "השוודים האמינו עכשיו שהוא הלך לאסאגרת הישנה ויחיה שם לנצח" (קטע 10).
דרך הדואר
השלטון הממלוכי נתן חשיבות עליונה לרישות הממלכה בדרכים טובות. הדרכים שימשו להעברת ידיעות מקצווי האימפריה אל עיר הבירה, והודעות ופקודות מן הבירה אל המחוזות, וכן גייסות, בעת הצורך. בשל השימוש העיקרי שלהן לנשיאת דברי דואר, נקראו הדרכים "דרכי דואר". דרך הדואר הראשית עברה בחלקה בארץ-ישראל. הדרך הייתה כה טובה, שפרש יכול היה לעבור מקהיר לדמשק במשך ארבעה ימי רכיבה בלבד.
דרך הדואר עברה בתוואי: קהיר - עזה (בירת מחוז ארץ ישראל) - יבנה - לוד - ראש העין - נחל עירון - מגידו - בית שאן - צמח - דמשק. סעיף נוסף של הדרך עבר דרך בירת מחוז הגליל הממלוכי, צפת.
הדרך עוקפת את מישור החוף החרוץ בערוצי נחלים ורובו באותה תקופה ביצתי. מישור החוף גם אכלס במשך התקופה ערים צלבניות. הדרך עוברת במיצרים שבין ההר לחוף (מלוד לראש העין וצפונה ובדיוק לאורך כביש 444 של ימינו) ובין הרי השומרון להר הכרמל (מגידו). תוואי הדרך עובר בנחל עירון המתון, יורד אל בית שאן, בירידה המתונה ביותר אל בקע הירדן וממשיכה לצמח, משם עולה הדרך לרמה וממשיכה עד דמשק. סעיף הדרך לצפת עולה אליה דרך רמת כורזים ויורד ממנה אל עמק הירדן דרך נבי יושע, חוצה את הירדן בגשר בנות יעקב ומתחבר לדרך לדמשק ברמה.
את הדרך יזם השולטן ביברס בשנת 1268, אך הדרך תוחזקה והוחזקה במצב מצוין עד ראשית המאה ה-16.
גשרים
בשטחי הארץ נותרו שלושה גשרים ממלוכיים: האחד על נהר הירדן, 250 מטר מצפון לגשר בנות יעקב של ימינו. השני, החשוב והמוכר יותר הוא הגשר בכניסה הצפונית לעיר לוד, המכונה גשר ביברס או גשר ג'ינדס. משני צידי הגשר יש כתובות ותבליטים, שבהם מתואר אריה (סמלו של ביברס) המאיים למחוץ ברגלו חולדה (הצלבנים). בכתובת על הגשר כתוב:
לפי מחקרים אחרונים, הבונים השתמשו באבנים מהכנסייה הצלבנית בלוד. הגשר השלישי שנותר בארץ מימי הממלוכים נמצא ליד יבנה.
חאנים
חאן הוא תחנת דרך למנוחה, החלפת סוסים ולינה. סביב החאן התקיים בדרך-כלל שוק. החאן הממלוכי הגדול ביותר על דרך הדואר הוא חנות תגרים (חאן אל תוג'אר), הנמצא ליד קיבוץ בית קשת של ימינו, על אם הדרך בין התבור לכנרת. החאן היה בנוי סביב חצר מרכזית ובה באר. החאן כלל מסגד מפואר ממנו נותרו שרידי שלושה צריחים. מכלול החאן מוקף חומה שייתכן שהיא מאוחרת, רק מן המאה ה-16. שמו של החאן מעיד על השוק שהתקיים סביבו (תגרים = סוחרים). חאן זה ישב בערך באמצע הדרך וסמוך לפיצול שלה, מיד לפני העלייה לכיוון צפת.
חאנים נוספים נמצאים ליד קיבוץ עמיעד (ח'אן ג’וּב יוּסֻף, جُبّ يُوسِف), חאן אל-מיניה בטבח'ה ממערב לכנרת, ליד קיבוץ גשר, ליד בית שאן, חאן חילו בלוד, ובג'לג'וליה. החאן הממלוכי בצפת, בשכונת הממלוכים, חארת אל-ואטה, כיום משמשים חדריו את מלון רימונים, שרת את שליחי הדואר שנמעניו ישבו בצפת, בירת הנפה הצפונית של ארץ ישראל בתקופה הממלוכית.
סבילים
סביל או רהט הוא מתקן לאספקת מים. לפי חוקי האסלאם מחובתו של השליט לספק מים לנתיניו. במיוחד לעוברי-דרכים באזורים צחיחים, ובמיוחד לעוברי דרכים חשובות כדרך הדואר הממלכתית. לפיכך, נבנו לאורך הדרך סבילים רבים, רבים מהם לא שרדו. אולם בירושלים, ברחובות השלשלת, הגיא, ועל רחבת הר הבית ניתן למצוא דוגמאות רבות לסבילים ממלוכיים מפוארים.
סבילים הוקמו בדרך כלל לצד מקומות מקודשים כקברי שיח' ונקודות שיוחסו במסורת לסיפורי מקרא ומעשי נביאים וקדושים.
צב ים גלדי
צב הים הגִלדי (שם מדעי: Dermochelys coriacea) הוא מין צב הים והצב הגדול ביותר בעולם כיום, והזוחל הרביעי במשקלו בעולם, אחרי שלושה סוגי תנינאים. הוא קרוי "גלדי" על שום הגלדים המצויים על גופו. פרטים מבני מין זה עשויים להגיע לאורך של, ולמשקל של. שריונו עשוי עצמות רבות (ולא לוחות קרניים, כשריונם של צבי הים האחרים), ובניגוד לצבי הים האחרים, חלקו העליון של שריונו מכוסה בעור ובשר שומני. חום-גופו גבוה מחום הסביבה, בדומה לבעלי דם חם. צב הים הגלדי הוא המין היחיד בסוגו שחי כיום. צב הים הגלדי מצוי בכל הימים הטרופיים של העולם, ומופיע לעיתים גם בחופי ישראל.
טקסונומיה ואבולוציה
צב הים הגלדי הוא המין היחיד שנותר במשפחתו, צבי ים גילדיים (Dermochelyidae), בעוד כל שאר המינים במשפחה זו נכחדו.
שמו של צב הים הגלדי נובע ממבנה שריונו, שנראה מכוסה גלדים.
קרובי משפחה של צב הים הגלדי חיו באוקיינוסים מלפני 110 מיליון שנה (זמן התפתחות משפחות צבי הים ה"אמיתיות"), ורובם נכחדו עם סוף תקופת הקרטיקון ואירוע ההכחדה הגדול שבו נעלמו מרבית זוחלי הים הגדולים (ביחד עם הפטרוזאורים). צב הים הגלדי קרוב לששת מיני צבי הים המודרניים האחרים, אך המשפחה הקרובה ביותר לצב הים הגלדי, משפחת הפרוטוסטגיים שבה היה גדול הצבים מאז ומעולם – הארכלון, הייתה משפחה שבה שריון הצבים היה עשוי עצם במקום לוחות קרניים, נכחדה כליל בסוף תקופת הקרטיקון.
אנטומיה
גופם של צבי הים הגלדיים הוא ההידרודינמי ביותר מבין צבי הים. גופו בנוי בצורת דמעה, עם שתי זרועות חתירה קדמיות חזקות וגדולות בהרבה מזרועות החתירה האחוריות. כמו לכל צבי הים האחרים זרועות החתירה של צבי הים הגלדיים שטוחות על מנת להקל על שחייה בים פתוח. לצב הים הגלדי אין טפרים על אף אחת מהגפיים שלו. הפרופורציה בין זרועות החתירה לגוף אצל צבי הים הגלדיים היא הגדולה ביותר מבין צבי הים הקיימים כיום. זרועות החתירה הקדמיות יכולות להגיע לאורך של 2.7 מטר, הזרועות הארוכות ביותר מבין כל צבי הים המודרניים.
לצבי הים הגלדיים מספר מאפיינים המבדילים אותם מכל צבי הים האחרים. הבולט ביותר הוא החוסר בשריון קרני. במקום לוחות קרניים, שריון הצב הגלדי מורכב מעור וקשקשים קשיחים. בשריון הצב עוברות שבע "רמות" שמתאחדות בקצה השריון. כל החלק העליון של הצב הוא בצבע כחול כהה עם נקודות אפורות ולבנות קטנות. החלק התחתון של הצב הוא בצבעי כחול בהיר עד לבן. צבעי גוף אלה מאפשרים הסוואה מימית כמעט מושלמת, מאחר שמי שמביט עליו מלמעלה יתקשה לראות אותו על רק הקרקעית הכהה ומי שמביט בו מלמטה יתקשה לראות אותו על רקע השמיים הכחולים בהירים. לצב הים הגלדי אין שיניים. במקום שיניים קצה הפה שלו מעוצב בצורת מקור קשיח וחד, בפנים הפה יש מעין קוצים שעוזרים לצב לבלוע ומונעים מטרפו לברוח. צבים בוגרים מגיעים לרוחב של 1–1.75 מטר ולאורך של 1.83–2.2 מטר אורך כולל, ול-250–700 קילוגרם. ייתכן שצבי ים גלדיים עשויים להגיע גם לאורכים של 2.5 מטר ומשקל של טון. בזמן הבקיעה צבי הים הגלדיים הם כבר גדולים יותר מכל צבי הים האחרים, ומייד לאחר הבקיעה הם מגיעים לאורך של 6.13 סנטימטרים ולמשקל של 46 גרם.
לצבי ים גלדיים יש מאפיינים המצביעים על התאמה לחיים בסביבה של מים קרים, כגון מערכות ויסות חום ושכבת שומן מגוננת, אף על פי שהם נמצאים בדרך כלל בימים טרופיים.
פיזיולוגיה
שיטה אפשרית נוספת של צבי ים גלדיים לשמור על חום גוף היא תנועה בלתי פוסקת כמעט. צבי ים גלדיים נחים רק 0.1% מהיממה, ולכן הם מבלים את רוב זמנם בתנועה המייצרת חום ובכך שומרת על חום גופם. בזכות מערכת ויסות החום שלהם, שכבת השומן שלהם, וגודלם העצום הם מסוגלים לשמור על טמפרטורת גוף קבועה יחסית, בלי קשר לטמפרטורת הסביבה. נמצאו צבים בוגרים שטמפרטורת הגוף שלהם הייתה גבוהה ב 18 מעלות מטמפרטורת המים בהם הם שחו.
צבי ים גלדיים מסוגלים לצלול לעומקים עצומים של 1,280 מטר. זמן הצלילה הרגיל שלהם הוא 3–8 דקות, כשלפעמים הם צוללים לזמנים ארוכים יותר של 30–70 דקות.
צבי הים הגלדיים הם הזוחלים המודרניים המהירים ביותר, והם מסוגלים לשחות במהירות 35.28 קמ"ש, אף על פי שהם בדרך כלל שוחים במהירויות איטיות של 1.8–10.8 קמ"ש (להשוואה, שיא העולם האנושי עומד על פחות מ-9 קמ"ש).
תפוצה
צב הים הגלדי הוא בעל חיים בעל תפוצה קוסמופוליטית גלובלית. מכל סוגי צבי הים החיים כיום, לצב הים הגלדי התפוצה הרחבה ביותר, מאלסקה ונורווגיה בצפון ועד לניו זילנד ודרום אפריקה בדרום. מרבית צבי הים הגלדיים נמצאים בימים טרופיים וסוב-טרופיים, כשאוכלוסיות קטנות מצויות גם בחוג הארקטי. שלוש האוכלוסיות הגדולות ביותר, שביניהן יש קשר גנטי מועט, הן האוכלוסייה האטלנטית, מזרח-פסיפית, ומערב-פסיפית. אף על פי שצבי ים מקננים בחופי האוקיינוס ההודי והים האדום, לא ברור מה מצבה של אוכלוסייתם באזור זה. ההערכות עומדות על 26,000 עד 43,000 קינים בשנה, ירידה דרמטית מההערכה בשנות ה-80, שהיא 115,000 קינים בשנה.
תת-אוכלוסייה אטלנטית
האוכלוסייה האטלנטית מתפרשת על פני כל האוקיינוס האטלנטי, מגרינלנד ועד דרום אפריקה. מאחר שמדוזות שמשמשות מזון לצבי הים הגלדיים מצויות בימים קרים, ניתן למצוא את צבי הים הגלדיים גם בצפון האוקיינוס האטלנטי. למרות תפוצתו הרחבה, חופים מעטים של האוקיינוס האטלנטי משמשים לקינון.